Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2024. gada 8. augusta sēdē

Iepirkuma procedūras

**“Sabiedriskā transporta satiksmes organizācijas sistēmas darbības TETRA standarta radiotīklā nodrošināšana”**

Identifikācijas Nr. RS/2024/56

**NOLIKUMS**

**Rīga**

**2024**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – Sabiedriskā transporta satiksmes organizācijas sistēmas darbības TETRA standarta radiotīklā nodrošināšana.
	2. Galvenais CPV kods: 64220000-4 (Telekomunikāciju pakalpojumi, izņemot telefona un datu pārraides pakalpojumus). Papildus CPV kodi: 50333000-8 (Radiosakaru iekārtu tehniskās apkopes pakalpojumi); 51300000-5 (Sakaru iekārtu uzstādīšanas pakalpojumi).
	3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	4. Iepirkuma paredzamā līguma cena: 155 600,00 EUR neieskaitot pievienotās vērtības nodokli (turpmāk – PVN).
	5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
2. **Iepirkuma identifikācijas numurs:** iepirkuma identifikācijas numurs – RS/2024/56.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Alena Kamisarova, tālr. +371 67104791, +371 28366242, e-pasts: alena.kamisarova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
	2. Pretendentiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.
	4. Piedāvājumu variantu iesniegšana šajā iepirkuma procedūrā nav pieļaujama.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu. Iepirkuma procedūras norises laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
	6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.
4. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz līdz **2024. gada 29. augusta plkst.15.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
5. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 1.pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
		3. Tehniskā piedāvājuma, kas sagatavots saskaņā ar nolikuma 19.1.punkta prasībām.
		4. Finanšu piedāvājuma, kas sagatavots saskaņā ar nolikuma 3.pielikumu un atbilstoši

19.2.punkta prasībām.

1. **Piedāvājuma apjoms**
	1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets**
	1. **Iepirkuma priekšmets:** Piegādātājam jāveic sabiedriskā transporta satiksmes organizācijas sistēmas darbības TETRA standarta radiotīklā nodrošināšana ar tehnisko atbalstu un sabiedriskajos transportlīdzekļos uzstādīto, stacionāro un mobilo radio komunikācijas iekārtu apkalpošana un remonts, saskaņā ar tehniskajā specifikācijas nosacījumiem.
	2. **Pakalpojuma apraksts:** norādīts Tehniskajā specifikācijā (2.pielikums).
	3. **Līguma termiņš:** 36 mēneši no līguma spēkā stāšanās dienas.
	4. Nepieciešamības gadījumā papildus informāciju par iepirkuma priekšmetu iespējams iegūt sazinoties ar Pasūtītāja kontaktpersonu: Artūrs Pēkalis, Sakaru sistēmas nodaļas vadītāju , tālrunis 67104921, 29225493, e-pasts: Arturs.Pekalis@rigassatiksme.lv.
2. **Līguma izpildes laiks un vieta**
	1. Iepirkuma līguma projekts ir pievienots nolikumam kā 4.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju
	2. Iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.
	3. Norēķini starp Pasūtītāju un Izpildītāju tiek veikti saskaņā ar iepirkuma līgumā (projekts nolikuma 4.pielikumā) noteikto kārtību.
	4. Līguma izpildes vieta – Rīga.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst nolikumā noteiktajām prasībām, Valsts ieņēmumu dienesta tīmekļvietnē pieejamajā parādnieku reģistrā pārbauda, vai iepriekšminētajām personām piedāvājumu iesniegšanas termiņa pēdējā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, kas pārsniedz 150 euro. Ja nodokļu parādi pārsniedz 150 euro, Iepirkuma komisija rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta piektās daļas 1. punkta c) apakšpunktu un sestās daļas regulējumu. Gadījumā, ja nodokļu parāds 150 euro apmērā tiek pārsniegts personai, uz kuras iespējām Pretendents balstās, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	2. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, kā arī personu, uz kuras iespējām tas balstījies, lai apliecinātu, ka tā kvalifikācija atbilst Iepirkuma dokumentos noteiktajām prasībām, pieprasa iesniegt kompetentu institūciju izziņas (Izslēgšanas gadījumu neesamība var tikt pierādīta arī ar izziņām, ko Pretendents par sevi iegūst no Elektroniskās iepirkumu sistēmas), kas apliecina, ka Pretendentam un personai, uz kuras iespējām Pretendents balstās, nav pasludināts maksātnespējas process, apturēta tā saimnieciskā darbība vai tas tiek likvidēts. Gadījumā, ja tiek konstatēts, ka personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Sabiedrisko pakalpojumu sniedzējs rīkojas pēc analoģijas ar Sabiedrisko pakalpojumu sniedzēju iepirkumu likuma 49.panta piektajā daļā paredzēto.
	3. Pasūtītājs veic pārbaudi un izslēdz Pretendentu no dalības Iepirkumu procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajos gadījumos.
	4. Pasūtītājs veic pārbaudi un izslēdz Pretendentu no dalības Iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.
3. **Prasības pretendenta tehniskajām un profesionālajām spējām**
	1. Pretendentam iepriekšējo 3 (trīs) gadu laikā ir pieredze vismaz 1 (vienā) projektā, kas ietver transporta satiksmes organizācijas sistēmas darbības nodrošināšanu ar vismaz 350 (trīs simti piecdesmit) radiostacijām transporta vienībās, vai nodrošinot šo vienību kopējo skaitu vairāku projektu realizācijā.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē;
	2. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
	3. Informācija par pretendenta pieredzi iesniedzama, atbilstoši nolikuma 17.1. punktam, pēc šādas tabulas Nr.1:

Tabula Nr.1

|  |  |  |  |
| --- | --- | --- | --- |
| **Nr.** | **Pasūtītāja nosaukums, pasūtītāja kontaktpersona** | **Sniegtā pakalpojuma apraksts( tajā skaitā norādot radiostaciju skaitu)**  | **Līguma izpildes gads** |
| 1. |  |  |  |
|  |  |  |  |

* 1. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	2. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	3. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	4. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

**VI PIEDĀVĀJUMS**

1. Piedāvājumu veido tehniskais un finanšu piedāvājums
	1. **Tehniskais piedāvājums** sagatavojams kā pakalpojuma sniegšanas ietvaros **veicamo darbību apraksts**, ņemot vērā Tehniskās specifikācijas prasības. Aprakstā jānorāda materiāltehniskie un darbinieku resursi, kas tiks iesaistīti pakalpojuma sniegšanā.
	2. Pretendents pievieno Preču ražotāja apliecinājumu - Motorola Solutions, LS Electronic AB par to, ka pretendentam ir noslēgts Līgums ar preču ražotāju vai apliecinājums par to, ka pretendents ir tiesīgs izplatīt un/vai piegādāt, kā arī uzņemties garantijas un pēc garantijās saistības pret pasūtītāju par iepirkuma procedūras nolikumā norādītajām iekārtām un programmatūru.
	3. **Finanšu piedāvājums** jāsagatavo saskaņā ar noteikto formu (3.pielikuma), cenas norādot EUR bez PVN.
		1. Attiecībā uz finanšu piedāvājuma sagatavošanu pretendentam jāievēro šādi nosacījumi:
			1. Finanšu piedāvājumā norāda cenu, kurā ietilpst: pakalpojuma cena, nodokļi (izņemot pievienotās vērtības nodokli), nodevas, muitas nodevas un nodokļi u.c. ar līguma izpildi saistītās izmaksas;
			2. Piedāvājuma cena jānorāda ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
	6. Iepirkum komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēles kritērijs ir **saimnieciski visizdevīgākais piedāvājums**, kas atbils iepirkuma procedūras nolikumā izvirzītajām prasībām.
	2. Saimnieciski visizdevīgākā piedāvājuma izvērtēšanas kritēriji un to skaitliskās vērtības:

|  |  |  |  |
| --- | --- | --- | --- |
| **Nr. p. k.** | **Pakalpojumu cenas** | **Maksimālais punktu skaits** | **Punktu aprēķināšanas un piešķiršanas metodika** |
| **K1** | **Sabiedrisko transporta līdzekļu sakari, mobilās un stacionārās iekārtas. Mobilās un stacionārās iekārtas.** |  |  |
| K1.1 | Piedāvātā cena par mēnesi par Pasūtītāja rīcībā esošās sauszemes mobilo radio sakaru tīkla lietošanas atļaujas LM-209-7-1 ietvarā sabiedriskā transporta satiksmes organizācijas sistēmas darbības TETRA standarta radiotīklā (izstarojuma klase 18K0G7W) datu pārraidei un balss sakariem starp transporta vienību un vadības centru nodrošināšanu, saskaņā ar Tehniskās specifikācijas nosacījumiem | 75 | K1.1.=(K1.1.Z /K1.1.P)\*75kur:K1.1. = iegūtais punktu skaitsK1.1.Z = viszemākā piedāvātā cena par mēnesiK1.1.P = piedāvātā cena par mēnesi 75 = maksimālais piešķiramo punktu skaits |
| K2 | **Autobusu satiksmes organizācijas sistēmas balss/telemetriskās informācijas kontrolieru remonta izmaksas:** |  |  |
| K2.1 | remonta izmaksas, kas saistītas ar antenu-fīderu sistēmas bojājumu novēršanu, fiksēta summa1 (vienai) iekārtai | 1 | K2.1=(K2.1Z /K2.1P)\*1kur:K2.1. = iegūtais punktu skaitsK2.1.Z = viszemākā piedāvātā cenaK2.1.P = piedāvātā cena par 1 = maksimālais piešķiramo punktu skaits |
| K2.2 | remonta izmaksas, kas saistītas ar barošanas sistēmas problēmu novēršanu, fiksēta summa1 (vienai) iekārtai | 1 | K2.2=(K2.2Z /K2.2P)\*1kur:K2.2. = iegūtais punktu skaitsK2.2.Z = viszemākā piedāvātā cenaK2.2.P = piedāvātā cena par 1 = maksimālais piešķiramo punktu skaits |
| K2.3 | remonta izmaksas, kas saistītas ar iekārtu programmēšanu, fiksēta summa1 (vienai) iekārtai | 1 | K2.3=(K2.3Z /K2.3P)\*1kur:K2.3. = iegūtais punktu skaitsK2.3.Z = viszemākā piedāvātā cenaK2.3.P = piedāvātā cena par 1 = maksimālais piešķiramo punktu skaits |
| K2.4 | remonta izmaksas, kas saistītas ar garnitūras komplekta remontu, fiksēta summa 1 (vienai) iekārtai | 1 | K2.4=(K2.4Z /K2.4P)\*1kur:K2.4. = iegūtais punktu skaitsK2.4.Z = viszemākā piedāvātā cenaK2.4.P = piedāvātā cena par 1 = maksimālais piešķiramo punktu skaits |
| K2.5 | balss/telemetriskās informācijas kontrolieru modificēšana/pielāgošana uzstādīšanai trolejbusos, tramvajos balss sakaru nodrošināšanai 1 (vienai) iekārtai | 3 | K2.5=(K2.5Z /K2.5P)\*3kur:K2.5. = iegūtais punktu skaitsK2.5.Z = viszemākā piedāvātā cenaK2.5.P = piedāvātā cena par 3 = maksimālais piešķiramo punktu skaits |
| K3 | **Mobilo staciju terminālu Motorola MTM800, MTM5200 un MTM5400 remonta izmaksas:** |  |  |
| K3.1 | remonta izmaksas, kas saistītas ar antenu-fīderu sistēmas bojājumu novēršanu, fiksēta summa 1 (vienai) iekārtai | 1 | K3.1=(K3.1Z /K3.1P)\*1kur:K3.1. = iegūtais punktu skaitsK3.1.Z = viszemākā piedāvātā cenaK3.1.P = piedāvātā cena par 1 = maksimālais piešķiramo punktu skaits |
| K3.2 | remonta izmaksas, kas saistītas ar barošanas sistēmas problēmu novēršanu, fiksēta summa1 (vienai) iekārtai | 1 | K3.2=(K3.2Z /K3.2P)\*1kur:K3.2. = iegūtais punktu skaitsK3.2.Z = viszemākā piedāvātā cenaK3.2.P = piedāvātā cena par 1 = maksimālais piešķiramo punktu skaits |
| K3.3 | remonta izmaksas, kas saistītas ar iekārtu programmēšanu, fiksēta summa1 (vienai) iekārtai | 1 | K3.3=(K3.3Z /K3.3P)\*1kur:K3.3. = iegūtais punktu skaitsK3.3.Z = viszemākā piedāvātā cenaK3.3.P = piedāvātā cena par 1 = maksimālais piešķiramo punktu skaits |
| K3.4 | remonta izmaksas, kas saistītas ar garnitūras komplekta remontu, fiksēta summa 1 (vienai) iekārtai | 1 | K3.4=(K3.4Z /K3.4P)\*1kur:K3.4. = iegūtais punktu skaitsK3.4.Z = viszemākā piedāvātā cenaK3.4.P = piedāvātā cena par 1 = maksimālais piešķiramo punktu skaits |
| K3.5 | radio stacijas remonta izmaksas ražotāja rūpnīcā, fiksēta summa 1 (vienai) iekārtai | 3 | K3.5=(K2.5Z /K2.5P)\*3kur:K3.5. = iegūtais punktu skaitsK3.5.Z = viszemākā piedāvātā cenaK3.5.P = piedāvātā cena par 3 = maksimālais piešķiramo punktu skaits |
| K4. | **Stacionāri uzstādīto terminālu Sepura SRM3500 remonta izmaksas:** |  |  |
| K4.1 | remonta izmaksas, kas saistītas ar antenu-fīderu sistēmas bojājumu novēršanu, fiksēta summa 1 (vienai) iekārtai | 1 | K4.1=(K4.1Z /K4.1P)\*1kur:K4.1. = iegūtais punktu skaitsK4.1.Z = viszemākā piedāvātā cenaK4.1.P = piedāvātā cena par 1 = maksimālais piešķiramo punktu skaits |
| K4.2 | remonta izmaksas, kas saistītas ar barošanas sistēmas problēmu novēršanu, fiksēta summa 1 (vienai) iekārtai | 1 | K4.2=(K4.2Z /K4.2P)\*1kur:K4.2. = iegūtais punktu skaitsK4.2.Z = viszemākā piedāvātā cenaK4.2.P = piedāvātā cena par 1 = maksimālais piešķiramo punktu skaits |
| K4.3 | remonta izmaksas, kas saistītas ar iekārtu programmēšanu, fiksēta summa 1 (vienai) iekārtai | 1 | K4.3=(K4.3Z /K4.3P)\*1kur:K4.3. = iegūtais punktu skaitsK4.3.Z = viszemākā piedāvātā cenaK4.3.P = piedāvātā cena par 1 = maksimālais piešķiramo punktu skaits |
| K4.4 | remonta izmaksas, kas saistītas ar garnitūras komplekta remontu, fiksēta summa 1 (vienai) iekārtai | 1 | K4.4=(K4.4Z /K4.4P)\*1kur:K4.4. = iegūtais punktu skaitsK4.4.Z = viszemākā piedāvātā cenaK4.4.P = piedāvātā cena par 1 = maksimālais piešķiramo punktu skaits |
| K5. | **Stacionāri uzstādīto terminālu Motorola MTM5400 remonta izmaksas:** |  |  |
| K5.1. | remonta izmaksas, kas saistītas ar antenu-fīderu sistēmas bojājumu novēršanu, fiksēta summa 1 (vienai) iekārtai | 1 | K5.1=(K5.1Z /K5.1P)\*1kur:K5.1. = iegūtais punktu skaitsK5.1.Z = viszemākā piedāvātā cenaK5.1.P = piedāvātā cena par 1 = maksimālais piešķiramo punktu skaits |
| K5.2. | remonta izmaksas, kas saistītas ar barošanas sistēmas problēmu novēršanu, fiksēta summa 1 (vienai) iekārtai | 1 | K5.2=(K5.2Z /K5.2P)\*1kur:K5.2. = iegūtais punktu skaitsK5.2.Z = viszemākā piedāvātā cenaK5.2.P = piedāvātā cena par 1 = maksimālais piešķiramo punktu skaits |
| K5.3. | remonta izmaksas, kas saistītas ar iekārtu programmēšanu, fiksēta summa 1 (vienai) iekārtai | 1 | K5.3=(K5.3Z /K5.3P)\*1kur:K5.3. = iegūtais punktu skaitsK5.3.Z = viszemākā piedāvātā cenaK5.3.P = piedāvātā cena par 1 = maksimālais piešķiramo punktu skaits |
| K5.4. | remonta izmaksas, kas saistītas ar garnitūras komplekta remontu, fiksēta summa 1 (vienai) iekārtai | 1 | K5.4=(K5.4Z /K5.4P)\*1kur:K5.4. = iegūtais punktu skaitsK5.4.Z = viszemākā piedāvātā cenaK5.4.P = piedāvātā cena par 1 = maksimālais piešķiramo punktu skaits |
| K6. | **Pasūtītāja rīcībā esošo radiostaciju programmēšana un reģistrēšana tīklā, saskaņā ar Pasūtītāja rīcībā esošo sauszemes mobilo radio sakaru tīkla lietošanas atļauju LM-209-7-1, 1 (vienai iekārtai)** | 3 | K6.=(K6.Z /K6P)\*3kur:K6. = iegūtais punktu skaitsK6.Z = viszemākā piedāvātā cenaK6.P = piedāvātā cena par 3 = maksimālais piešķiramo punktu skaits |
| **Kopā maksimālais punktu skaits** | **100** |  |

* 1. Izmantojot formulas, tiek ņemts vērā punktu skaits - 2 (divi) cipari aiz komata (piemērojot aritmētisko noapaļošanu).
	2. Iegūtie punkti par visiem kritērijiem tiks summēti. Par saimnieciski visizdevīgāko piedāvājumu tiks atzīts piedāvājums ar lielāko punktu skaitu un, kurš atbilst visām nolikuma prasībām. Ja vairāki piedāvājumi iegūst vienādu punktu skaitu, iepirkuma komisija izvēlas tā pretendenta piedāvājumu, kurš piedāvājis viszemāko piedāvājuma cenu EUR bez PVN kritērijā “K1”. Izšķirošais kritērijs, ja, tomēr, iepriekšējā teikumā minētajā kritērijā divi vai vairāki Pretendenti ir piedāvājuši vienādu cenu, iepirkuma komisija izvēlas to pretendentu, kurš piedāvājis viszemāko piedāvājuma cenu EUR bez PVN kritērijā “K2”.
	3. Ja kādā no vērtēšanas kritērijiem pretendenta piedāvājumā ir norādīts 0, tad Iepirkuma komisija, lai aprēķinātu punktu skaitu konkrētajā kritērijā, pieņem, ka piedāvātā cena veido 0,0001.
1. **Lēmumu pieņemšanas kārtība un pretendentu informēšana**
	1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.
	2. Iepirkuma komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem Iepirkuma komisija saskaņā ar nolikuma 21.punktā noteikto piedāvājumu izvēles kritēriju.
	4. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
	5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
2. **Iepirkuma līguma noslēgšana**
	1. Iepirkuma komisijas lēmums un paziņojums par iepirkuma procedūras uzvarētāju, ar kuru tiks slēgts iepirkuma līgums, ir pamats iepirkuma līguma sagatavošanai. Līgums tiek slēgts uz pretendenta piedāvājuma pamata atbilstoši līguma projektam, kas pievienots nolikumam kā 4.pielikums.
	2. Ja pretendents ir apvienība, apvienības dalībniekiem pirms iepirkuma līgumu noslēgšanas jāizveido personālsabiedrība (pilnsabiedrība), kurai jābūt reģistrētai Latvijas Republikas Uzņēmumu reģistrā vai attiecīgā ārvalsts reģistrā, un jāiesniedz Pasūtītājam personālsabiedrības (pilnsabiedrības) dibināšanas līguma (sabiedrības līgumu) kopija **vai** jānoslēdz sabiedrības līgums, vienojoties par apvienības dalībnieku atbildības sadalījumu, kurš jāiesniedz Pasūtītājam. Ja personālsabiedrība (pilnsabiedrība) ir reģistrēta attiecīgā ārvalsts reģistrā, jāiesniedz dokuments, kas apliecina minētās reģistrācija esamību. Par personālsabiedrības (pilnsabiedrības) reģistrāciju Latvija Republikas Uzņēmumu reģistrā Pasūtītājs pārliecinās, informāciju iegūstot publiskajā datubāzē.
	3. Ja izraudzītais pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Iepirkuma komisija pieņem lēmumu slēgt līgumu ar nākamo pretendentu, kurš iesniedzis nolikumam atbilstošu saimnieciski visizdevīgāko piedāvājumu ar zemāko cenu, vai pārtraukt iepirkuma procedūru, neizvēloties nevienu piedāvājumu.
	4. 5 (piecu) darba dienu termiņš pēc pretendenta lūguma var tikt pagarināts, ja izraudzītajam pretendentam nav iespējams ievērot termiņu objektīvu iemeslu dēļ – sakarā ar nolikuma nosacījumu izpildi par personālsabiedrības izveidi (ja izraudzītais pretendents ir apvienība)vai Latvijas Republikas normatīvajos aktos noteikto dokumentu, kas apliecina ārvalstu speciālista tiesības sniegt attiecīgus profesionālus pakalpojumus Latvijas Republikā, iesniegšanu.
	5. Ja tiek pieņemts lēmums slēgt līgumu ar nākamo pretendentu, kurš piedāvājis saimnieciski visizdevīgāko piedāvājumu ar zemāko cenu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
3. **Pielikumi**
4. pielikums – Pieteikuma iesniegšanas ieteicamā forma;
5. pielikums – Tehniskā specifikācija;
6. pielikums – Finanšu piedāvājuma veidne;
7. pielikums – Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja vietniece

*/elektroniski parakstīts/* L.Hodaseviča

**1.pielikums**
iepirkuma procedūras nolikumam
“Sabiedriskā transporta satiksmes organizācijas sistēmas darbības

TETRA standarta radiotīklā nodrošināšana”

identifikācijas Nr. RS/2024/56

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

**“Sabiedriskā transporta satiksmes organizācijas sistēmas darbības TETRA standarta radiotīklā nodrošināšana”**

**Identifikācijas Nr. RS/2024/56**

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs/i ir -\_\_\_\_\_\_\_\_\_\_\_\_\_ [[1]](#footnote-1)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

iepirkuma procedūras nolikumam
“Sabiedriskā transporta satiksmes organizācijas sistēmas darbības

TETRA standarta radiotīklā nodrošināšana”

identifikācijas Nr. RS/2024/56

**TEHNISKĀ SPECIFIKĀCIJA**

*“RP SIA “Rīgas Satiksme” sabiedrisko transportlīdzekļu satiksmes organizācijas sistēmas darbības nodrošināšana”*

1. Izpildītājs (pretendents) veic Pasūtītāja rīcībā esošās sauszemes mobilo radio sakaru tīkla lietošanas atļaujas LM-209-7-1 ietvarā sabiedriskā transporta satiksmes organizācijas sistēmas darbības TETRA standarta radiotīklā (izstarojuma klase 18K0G7W) datu pārraidei un balss sakariem starp transporta vienību un vadības centru (turpmāk – Sistēma) nodrošināšanu, turpmāk viss kopā – Pakalpojumi, kas ietver:
	1. balss un datu pārraidi Pasūtītāja nomātās frekvencēs:
		1. Bāzes raidīšanas frekvence, MHz 399,8875;
		2. Bāzes uztveršanas frekvence, MHz 389,8875;
		3. Mobilās stacijas raidīšanas frekvence, MHz 389,8875;
		4. Mobilās stacijas uztveršanas frekvence, MHz 399,8875.
	2. datu apmaiņu starp TETRA radiotīklā reģistrētām mobilajām stacijām un kustības vadības uzraudzības sistēmas programmatūru, tajā skaitā visus nepieciešamos datu savienojumus ar (un pašu) starp-translācijas programmatūru TXS datu apmaiņai;
	3. bāzes darbības standarta nodrošinājumu:
		1. telemetrijas avotu, kā GPS un AVL, „Multi-slot” datu pakešu pārraide no/uz transportā uzstādīto radiostaciju termināliem uz/no kustības vadības sistēmas programmatūru;
		2. balss sakari starp Pasūtītāja radiostacijām;
		3. balss sakari un datu pārraide Rīgas administratīvajā teritorijā un Rīgas reģionā ne mazāk kā 14 km attālumā no pilsētas robežas bez kvalitātes ierobežojumiem;
		4. vienlaicīgi balss sakari un datu pārraide bez savstarpējas darbības traucējumiem vai kavējuma, kas ir ne lielāks, kā 10 sek.;
		5. balss sakari organizēti gan individuālos savienojumos gan prioritāšu grupās, izvēloties nepieciešamo prioritātes līmeni no vairākām iepriekš noteiktām izvēlēm, kur augstākas prioritātes izsaukumi nekavējoši pārtrauc zemākas prioritātes sarunu.
	4. atbilstību šādiem pamata tehniskiem parametriem:
		1. sauszemes mobilie pusdupleksie, dupleksie, individuālie un grupu radiosakari uz primāriem noteikumiem;
		2. pieļaujamais izmantojamo pārraidīšanas un uztveršanas frekvenču diapazons – 380-400 MHz;
		3. izstarojuma klase 18K0G7W;
		4. nepārtraukta darbība 24 stundas 7 dienas nedēļā;
		5. bāzes staciju efektīvā izstarotā jauda līdz 25 W;
		6. radiostaciju termināļu efektīvā izstarotā jauda līdz 5 W;
		7. vertikāla antenu polarizācija;
		8. radiostaciju termināļu antenu augstums virs zemes līdz 4m;
		9. pēc Pasūtītāja pieprasījuma iesaistīt ne mazāk kā 2 (divas) bāzes stacijas (ģeogrāfiski atsevišķi pozicionētos punktos), nodrošinot bāzes staciju skaita palielināšanu ne vēlāk, kā 6 (sešu) mēnešu laikā no šādas nepieciešamības pieprasījuma saņemšanas brīža;
		10. Sistēmas centrālās iekārtas ir dublētas un atrodas „aukstas rezervēšanas” režīmā (dublēta fiziska iekārta);
		11. paredzētais maksimālais mobilo staciju skaits līdz 1000 termināļiem un paredzētais maksimālais bāzes staciju skaits līdz 8 stacijām. Pasūtītāja rīcībā šobrīd esošo radiostaciju skaits – 789, tai skaitā sabiedriskajos transportlīdzekļos – 730, stacionārās radiostacijas – 12, mobilās radiostacijas – 47;
	5. datu apmaiņas detalizācija:
		1. sakaru veids ar Pasūtītāja infrastruktūru ir mikroviļņu bezvadu līnija vai tiešā savienojuma vadu slēgums (pēc izvēles);
		2. datu kanāla kapacitāte ne mazāka, kā 10 ziņojumi sekundē abos virzienos.
		3. starp-translācijas programmatūras detalizācija:
			1. iespēja uzraudzīt datu apmaiņas darbības pareizību, tajā skaitā ar vizuāliem grafikiem gan kopējas plūsmas, gan atsevišķas radiostacijas līmenī;
			2. datu buferizācija un uzkrāšana, ja radušies datu atdošanas traucējumi, uzkrāto datu nosūtīšana savienojuma atjaunošanās gadījumā;
			3. datu pakešu kodēšana/dekodēšana no/uz datu apmaiņas protokolu kustības vadības sistēmai;
			4. kustības vadības sistēmas transporta identifikācijas numuru translācija uz/no radiotīkla numuru identifikāciju;
			5. datu apmaiņas notikumu reģistrācijas žurnāls, ar iespēju šo opciju ieslēgt/atslēgt;
			6. konfigurācijas parametri (savienojumu rindas, parametri, porti, serveru nosaukumi, IP adreses, u.c.) definēti ar speciāla xml formāta datnes palīdzību;
			7. iespējama pieprasījuma nosūtīšana izvēlētam kustības vadības sistēmas transporta identifikācijas numuram;
		4. automātiska programmatūras startēšana tās izslēgšanās gadījumā.
2. Izpildītājs veic Pasūtītāja sabiedriskā transporta satiksmes organizācijas sistēmas vadības centra iekārtu un programmatūras nepārtrauktas darbības 24 stundas 7 dienas nedēļā nodrošināšanu.
	1. Sistēmas vadības centra aprīkojums un programmatūra ietver:
		1. Mobilo staciju terminālus Motorola MTM5200 un vārtejas LS Electronic AB Network Interface ar barošanas blokiem;
		2. Mimer SoftRadio operator programmatūra;
		3. Mimer SoftRadio radioserveris Mk3
		4. Mimer VoiceLog programmatūra;
		5. Antenu-fīderu sistēma;
	2. Izpildītājs veic LS Electronic AB Network Interface, Mimer SoftRadio radioserver un Mimer VoiceLog programmatūras jauninājumu uzstādīšanu, konfigurēšanu un testēšanu Pasūtītāja telpās, kā arī lietotāju apmācību darbam ar Mimer programmatūras jauninājumiem.
3. Izpildītājs veic Pasūtītāja rīcībā esošo transporta vienībās uzstādīto autobusu satiksmes organizācijas sistēmas balss/telemetriskās informācijas kontrolieru apkalpošanu un remontu, ieskaitot to antenu-fīderu iekārtas. Kontrolieru kopējais skaits - 175. Pretendents piedāvā kontrolieru remonta izmaksas izmaksas šādā veidā (saskaņā ar Finanšu piedāvājuma Tabulas Nr.2,punktu 2):

- remonta izmaksas, kas saistītas ar antenu-fīderu sistēmas bojājumu novēršanu; barošanas sistēmas problēmu novēršanu, iekārtu programmēšana un garnitūras komplekta remonts (saskaņā ar Finanšu piedāvājuma Tabulas Nr.2, punktiem 2.1, 2.2, 2.3, 2.4).

- balss/telemetriskās informācijas kontrolieru modificēšana/pielāgošana uzstādīšanai trolejbusos, tramvajos balss sakaru nodrošināšanai (saskaņā ar Finanšu piedāvājuma Tabulas Nr.2, punktu 2.5).

1. Izpildītājs veic Pasūtītāja rīcībā esošo transporta vienībās uzstādīto mobilo staciju terminālu Motorola MTM800, MTM5200 un MTM5400 apkalpošanu un remontu, ieskaitot to antenu-fīderu iekārtas. Mobilo staciju terminālu kopējais skaits - 555. Pretendents piedāvā mobilo staciju terminālu remonta izmaksas šādā veidā (saskaņā ar Finanšu piedāvājuma Tabulas Nr.2, punktu 3):

- remonta izmaksas, kas saistītas ar antenu-fīderu sistēmas bojājumu novēršanu; barošanas sistēmas problēmu novēršanu, iekārtu programmēšana un garnitūras komplekta remonts (Tabula Nr.2, punkti 3.1, 3.2, 3.3, 3.4).

- radio stacijas remonta izmaksas ražotāja rūpnīcā (fiksēta cena gadījumiem, kad nav iespējams veikt remontu uz vietas). (saskaņā ar Finanšu piedāvājuma Tabulas Nr.2, punktu 3.5).

1. Izpildītājs veic Pasūtītāja rīcībā esošo stacionāri uzstādīto terminālu Sepura SRM3500 apkalpošanu un remontu, ieskaitot to antenu-fīderu iekārtas. Radiostaciju kopējais skaits – 4. Pretendentam ir jāpiedāvā remonta izmaksas

šāda veidā:

Pretendents piedāvā mobilo staciju terminālu remonta izmaksas šāda veidā (saskaņā ar Finanšu piedāvājuma Tabulas Nr.2, punktu 4):

- remonta izmaksas, kas saistītas ar antenu-fīderu sistēmas bojājumu novēršanu; barošanas sistēmas problēmu novēršanu, iekārtu programmēšana un garnitūras komplekta remonts (saskaņā ar Finanšu piedāvājuma Tabulas Nr.2, punktiem 4.1, 4.2, 4.3, 4.4).

1. Izpildītājs veic Pasūtītāja rīcībā esošo stacionāri uzstādīto terminālu Motorola MTM5400 apkalpošanu un remontu, ieskaitot to antenu-fīderu iekārtas. Radiostaciju kopējais skaits – 8. Pretendentam ir jāpiedāvā remonta izmaksas šāda veidā (saskaņā ar Finanšu piedāvājuma Tabulas Nr.2, 5.punkts).:

- Pretendents piedāvā mobilo staciju terminālu remonta izmaksas šāda veidā (saskaņā ar Finanšu piedāvājuma Tabulas Nr.2, punktu 5):

- remonta izmaksas, kas saistītas ar antenu-fīderu sistēmas bojājumu novēršanu; barošanas sistēmas problēmu novēršanu, iekārtu programmēšana un garnitūras komplekta remonts (Tabula Nr.2, punkti 5.1, 5.2, 5.3, 5.4).

1. Izpildītājs nodrošina 24 (divdesmit četrus) mēnešus garantiju pēc punktos 2; 3; 4; 5 norādīto iekārtu remonta darbu veikšanas un pieņemšanas – nodošanas akta abpusējas parakstīšanas.
2. Izpildītājs nodrošina problēmu un bojājumu pieteikšanas un apstrādes kārtību, kā Pakalpojuma sastāvdaļu, kas ietver šādus kritērijus:
	1. bojājumu pieteikumu pieņemšana 24 stundas diennaktī 7 dienas nedēļā valsts valodā pa tālruni un/vai e-pastu, reģistrējot problēmas vai bojājuma aprakstu, tās kritiskuma pakāpi;
	2. saņemto pieteikumu reģistrēšana savā problēmu pieteikumu sistēmā, kas kalpo par atskaites punktu reakcijas laika un bojājumu novēršanas laika novērtēšanai, ar šādu informācijas detalizāciju:
		1. pieteikuma reģistrācijas numurs/identifikators;
		2. pieteikuma saņemšanas datums un laiks;
		3. kritiskuma pakāpe;
		4. pieteikuma būtība.
	3. veicot bojājumu novēršanu vai problēmas risināšanu, nekavējoties sniedz informāciju par pasākumu plānu bojājumu novēršanai un Sistēmas darbības atjaunošanai;
	4. nekavējoties informē par problēmas atrisināšanu un sniedz risinājuma aprakstu;
	5. problēmu un bojājumu novēršanu realizē kādā no šādiem, iepriekš saskaņotiem, veidiem:
		1. tehniskajam speciālistam ierodoties klātienē, iekārtas atrašanās vietā;
		2. attālināti - izmantojot drošu attālinātās piekļuves un vadības risinājumu;
		3. telefoniski un e-pastā - sniedzot konsultācijas.
	6. problēmu un bojājumu pieteikumu iedalījumu:
		1. Kritisks gadījums – bojājums, kļūda vai problēma, kas pilnībā aptur Pakalpojumu vai Sistēmu vai identificēta kritiska problēma vai kritiski riski Sistēmas drošībai vai veiktspējai, vai konfidencialitātei;
		2. Nekritiska problēma – bojājums, kļūda vai problēma, kas tieši neietekmē, bet samazina Pakalpojumu pieejamību, drošības vai veiktspējas, vai konfidencialitātes līmeni vai novērojami simptomi, kas nenovēršanas gadījumā varētu novest pie problēmas vai nepieejamības, vai nepieciešama steidzama iesaistīšanās svarīgu uzdevumu plānošanā vai realizācijā;
		3. Konsultācija - atbalsts un konsultācija ar Pakalpojumu ekspluatāciju saistītos jautājumos.
	7. reakcijas laiku (laiks no pieteikuma pieteikšanas brīža līdz brīdim, kad darbību rezultātā problēma tiek lokalizēta un sniegta informācija par iespējamo problēmas pilnas novēršanas veidu, ja nepieciešams, un ir iespējams, tad tiek dotas rekomendācijas, kas novērš iespējamu tālāku bojājumu rašanos, tiek atjaunota vispārējā funkcionalitāte vai tiek piedāvāts pasākumu plāns un izpildes termiņi Pakalpojumu vispārējās funkcionalitātes atjaunošanai, tiek piedāvāts pasākumu plāns konkrētās funkcijas darbaspējas atjaunošanai):
		1. kritiskam gadījumam – 2 (divas) stundas no pieteikuma saņemšanas brīža, kad nekavējoties, pēc iespējas ātrāk, ir uzsākta problēmas risināšana un to veic 24 stundas diennaktī un 7 dienas nedēļā režīmā, līdz problēma ir atrisināta, vai tās ietekme ir samazināta līdz nekritiskas līmenim, ir nodrošināta atbilstoši kvalificēta tehniskā inženiera pieslēgšanās attālināti vai ierašanās uz vietas, atkarībā no tā, kādā veidā konkrētajā gadījumā pēc iespējas ātrāk ir iespējams atrisināt problēmu;
		2. nekritiskai problēmai – 4 (četras) stundas darba dienās darba laikā no 9:00 līdz 18:00 no pieteikuma saņemšanas brīža, kad ir uzsākta problēmas risināšana, traucējumu meklēšana un bojājumu novēršana un to veic 8 stundas diennaktī un 5 dienas nedēļā režīmā.
		3. paziņojumam par Sistēmas vai tās daļas nesankcionētu lietošanu vai neatbilstošu ekspluatāciju – 2 (divas) stundas no pieteikuma saņemšanas brīža, kad nekavējoties, pēc iespējas ātrāk, atslēdz jebkādu mobilo staciju no Sistēmas.
	8. Izpildītājs šajā Tehniskajā specifikācijā noteiktos Pakalpojumus veic 36 mēnešu apjomā no Līguma spēkā stāšanās brīža.
	9. Izpildītājam ir pienākums nodrošināt Pakalpojuma pārņemšanu no Pakalpojuma sniedzēja, kura pakalpojumus izmanto Pasūtītājs. Maiņas gadījumā izraudzītais Pretendents, nodrošinās pakalpojuma nepārtrauktību. Visas izmaksas, kas saistītas ar pakalpojuma pārņemšanu, sedz Pretendents.

**3.pielikums**

iepirkuma procedūras nolikumam
“Sabiedriskā transporta satiksmes organizācijas sistēmas darbības

TETRA standarta radiotīklā nodrošināšana”

identifikācijas Nr. RS/2024/56

**Finanšu piedāvājuma veidne**

Pretendents \_\_\_\_\_\_\_\_\_\_\_\_\_\_\_\_\_\_\_\_(pretendenta nosaukums) finanšu piedāvājums atbilstoši tehniskās specifikācijas prasībām:

Tabula Nr.1

|  |  |  |
| --- | --- | --- |
| **Nr. p. k.** | **Apraksts** | **EUR bez PVN, mēnesī** |
| 1.1. | **Sabiedrisko transporta līdzekļu sakari, mobilās un stacionārās iekārtas.** Piedāvātā cena par mēnesi par Pasūtītāja rīcībā esošās sauszemes mobilo radio sakaru tīkla lietošanas atļaujas LM-209-7-1 ietvarā sabiedriskā transporta satiksmes organizācijas sistēmas darbības TETRA standarta radiotīklā (izstarojuma klase 18K0G7W) datu pārraidei un balss sakariem starp transporta vienību un vadības centru nodrošināšanu, saskaņā ar Tehniskās specifikācijas nosacījumiem |  |

Tabula Nr.2

|  |  |  |
| --- | --- | --- |
| **Nr. p. k.** | **Apraksts** | **EUR bez PVN, par vienību** |
| **2.** | **Autobusu satiksmes organizācijas sistēmas balss/telemetriskās informācijas kontrolieru remonta izmaksas:** | \_\_\_\_\_\_\_\_\_ |
| 2.1 | remonta izmaksas, kas saistītas ar antenu-fīderu sistēmas bojājumu novēršanu, fiksēta summa |  |
| 2.2 | remonta izmaksas, kas saistītas ar barošanas sistēmas problēmu novēršanu, fiksēta summa |  |
| 2.3 | remonta izmaksas, kas saistītas ar iekārtu programmēšanu, fiksēta summa |  |
| 2.4 | remonta izmaksas, kas saistītas ar garnitūras komplekta remontu, fiksēta summa |  |
| 2.5 | balss/telemetriskās informācijas kontrolieru modificēšana/pielāgošana uzstādīšanai trolejbusos, tramvajos balss sakaru nodrošināšanai |  |
| **3.** | **Mobilo staciju terminālu Motorola MTM800, MTM5200 un MTM5400 remonta izmaksas:** | **\_\_\_\_\_\_\_** |
| 3.1 | remonta izmaksas, kas saistītas ar antenu-fīderu sistēmas bojājumu novēršanu, fiksēta summa |  |
| 3.2 | remonta izmaksas, kas saistītas ar barošanas sistēmas problēmu novēršanu, fiksēta summa |  |
| 3.3 | remonta izmaksas, kas saistītas ar iekārtu programmēšanu, fiksēta summa |  |
| 3.4 | remonta izmaksas, kas saistītas ar garnitūras komplekta remontu, fiksēta summa |  |
| 3.5 | Radio stacijas remonta izmaksas ražotāja rūpnīcā, fiksēta summa |  |
| **4.** | **Stacionāri uzstādīto terminālu Sepura SRM3500 remonta izmaksas:** | **\_\_\_\_\_\_\_** |
| 4.1 | remonta izmaksas, kas saistītas ar antenu-fīderu sistēmas bojājumu novēršanu, fiksēta summa |  |
| 4.2 | remonta izmaksas, kas saistītas ar barošanas sistēmas problēmu novēršanu, fiksēta summa |  |
| 4.3 | remonta izmaksas, kas saistītas ar iekārtu programmēšanu, fiksēta summa |  |
| 4.4 | remonta izmaksas, kas saistītas ar garnitūras komplekta remontu, fiksēta summa |  |
| **5.** | **Stacionāri uzstādīto terminālu Motorola MTM5400 remonta izmaksas:** | **\_\_\_\_\_\_\_** |
| 5.1 | remonta izmaksas, kas saistītas ar antenu-fīderu sistēmas bojājumu novēršanu, fiksēta summa |  |
| 5.2 | remonta izmaksas, kas saistītas ar barošanas sistēmas problēmu novēršanu, fiksēta summa |  |
| 5.3 | remonta izmaksas, kas saistītas ar iekārtu programmēšanu, fiksēta summa |  |
| 5.4 | remonta izmaksas, kas saistītas ar garnitūras komplekta remontu, fiksēta summa |  |
| **6.** | **Pasūtītāja rīcībā esošo radiostaciju programmēšana un reģistrēšana tīklā, saskaņā ar Pasūtītāja rīcībā esošo sauszemes mobilo radio sakaru tīkla lietošanas atļauju LM-209-7-1** |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**4.pielikums**

iepirkuma procedūras nolikumam
“Sabiedriskā transporta satiksmes organizācijas sistēmas darbības

TETRA standarta radiotīklā nodrošināšana”

identifikācijas Nr. RS/2024/56

**Līguma projekts**

**LĪGUMS Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

par sabiedriskā transporta satiksmes organizācijas sistēmas darbības TETRA standarta radiotīklā nodrošināšanu

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_\_\_**, vien.reģ.Nr.\_\_\_\_\_\_\_\_\_\_, turpmāk – Izpildītājs, tās \_\_\_\_\_\_\_\_\_\_\_\_\_\_\_\_\_personā, kas rīkojas saskaņā \_\_\_\_\_\_\_\_\_\_\_\_\_\_\_\_\_\_\_\_, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Sabiedriskā transporta satiksmes organizācijas sistēmas darbības TETRA standarta radiotīklā nodrošināšana” (identifikācijas Nr. RS/2024/56) rezultātiem, noslēdz šādu līgumu, turpmāk – Līgums:

1. **Līguma priekšmets**
	1. Izpildītājs par maksu veic Pasūtītāja rīcībā esošās sauszemes mobilo radio sakaru tīkla lietošanas atļaujas LM-209-7-1 ietvarā sabiedriskā transporta satiksmes organizācijas sistēmas darbības TETRA standarta radiotīklā (izstarojuma klase 18K0G7W) datu pārraidei un balss sakariem starp transporta vienību un vadības centru (turpmāk – Sistēma) nodrošināšanu, turpmāk viss kopā – Pakalpojumi, Pasūtītājam, saskaņā ar Līguma, tā pielikumu un spēkā esošajos normatīvajos aktos noteiktajām prasībām un atbilstoši Tehniskajai specifikācijai (Līguma 1.pielikums), kas uzskatāma par Līguma neatņemamu sastāvdaļu.
	2. Izpildītājs nodrošina Pasūtītāja iekārtu (turpmāk – Iekārtas) uzturēšanu un remonta pakalpojumus atbilstoši Tehniskās specifikācijas (Līguma 1.pielikums) prasībām.
2. **LĪGUMA SUMMA, Cena un maksājumi**
	1. Līgumcena ir Līguma darbības laikā sniegto pakalpojumu kopējā summa, kas nepārsniedz **EUR \_\_\_\_\_\_\_\_,\_\_** (\_\_\_\_\_\_\_\_\_ *euro* 00 centi) apmēru, neieskaitot pievienotās vērtības nodokli (turpmāk – PVN). PVN likme tiks piemērota saskaņā ar normatīvajos aktos noteikto. Līguma cena var tikt koriģēta saskaņā ar Līguma 2.6.punkta nosacījumiem.
	2. Apmaksu par Līguma 1.1.punktā noteikto Pakalpojumu Pasūtītājs maksā reizi mēnesī par iepriekšējā mēnesī sniegtajiem Pakalpojumiem 30 (trīsdesmit) dienu laikā saskaņā ar Izpildītāja iesniegto rēķinu par mēnesī sniegto pakalpojumu EUR \_\_\_\_\_\_\_\_,00 (\_\_\_\_\_\_\_\_\_\_ *euro* un 00 centi) apmērā, neieskaitot PVN.
	3. Par Iekārtu remontdarbiem Pasūtītājs maksā Izpildītājam atbilstoši Finanšu piedāvājumā (Līguma 2.pielikums) iekļautajām izmaksām. Apmaksu par kvalitatīvi veiktajiem Iekārtu remontdarbiem Pasūtītājs veic, pamatojoties uz Izpildītāja iesniegto rēķinu. Par pamatu rēķina izrakstīšanai kalpo Pušu pilnvaroto personu abpusēji parakstīts remonta izpildi apliecinošs dokuments – Darbu akts.
	4. Apmaksu par Izpildītāja kvalitatīvi sniegtajiem Līguma 1.2.punktā minētajiem remontdarbiem Pasūtītājs veic ar pārskaitījumu uz Izpildītāja bankas norēķinu kontu 30 (trīsdesmit) kalendāro dienu laikā pēc rēķina saņemšanas no Izpildītāja ar nosacījumu, ka no Pasūtītāja pilnvarotās personas puses netika celti iebildumi par rēķinā norādīto apmaksas summu. Par samaksas dienu uzskatāms bankas atzīmes datums Pasūtītāja maksājuma uzdevumā. Līguma summā ir ietvertas visas izmaksas, kas saistītas ar pakalpojumu, nodokļiem un nodevām, atļaujām no trešajām personām, materiāliem un citām izmaksām.
	5. Par samaksas dienu tiek uzskatīta diena, kad Pasūtītājs ir devis rīkojumu naudas pārskaitīšanai uz Izpildītāja bankas kontu, kas norādīts Līgumā. Maksājuma uzdevums ar bankas atzīmi uzskatāms par pārskaitījumu apliecinošu dokumentu.
	6. Cenas, kuras Izpildītājs ir norādījis iepirkuma piedāvājumā, var tikt koriģētas vienu reizi gadā sākot ar 2025.gada \_\_\_\_\_\_\_ (otro gadu pēc līguma noslēgšanas), vadoties no Latvijas Republikas Centrālās statistikas pārvaldes noteiktajiem patēriņa cenu indeksiem (pārmaiņām) iepriekšējā gadā svārstības (pieaugums) ir vismaz 5 %. Cenu indeksus (pārmaiņas) nosaka, vadoties no iepriekšējā pilnā ceturkšņa pirms piedāvājuma iesniegšanas datiem, salīdzinot ar attiecīgu pilno ceturksni pēc gada. Datu salīdzināšanu neveic par ilgāku periodu, kā no viena gada ceturkšņa līdz nākamā gada tam pašam ceturksnim. Ja kopš Līguma noslēgšanas vai iepriekšējās cenu indeksācijas pārskata perioda pēdējā pilnā ceturkšņa ir pagājuši 2 (gadi) vai vairāk un cenu indeksācija šajā periodā nav veikta, cenu indeksus (pārmaiņas) nosaka, salīdzinot iepriekšējā pilnā ceturkšņa pirms cenu indeksācijas ierosināšanas datus ar attiecīgā pilnā ceturkšņa datiem pirms gada. Ja minēto datu salīdzināšanas rezultātā konstatēts cenu indeksu palielinājums par vismaz 5 %, Finanšu piedāvājumā norādītās cenas attiecīgi palielina.
	7. Izmaiņas Finanšu piedāvājumā norādītajās cenās, pamatojoties uz Līguma 2.6. punktu, tiek veiktas, Pusēm par to rakstiskā veidā noslēdzot papildus vienošanos pie Līguma.
	8. Ja Izpildītājs vēlas ierosināt cenu indeksāciju, pamatojoties uz Līguma 2.6. punktu, tas iesniedz Pasūtītājam rakstisku lūgumu, pievienojot atbilstošu ierosināto cenu indeksāciju pamatojošu Latvijas Republikas Centrālās statistikas pārvaldes izdotu izziņu.
	9. Pasūtītājam nav pienākums izmantot visu Līguma summu.
3. **PAKALPOJUMA SNIEGŠANAS KĀRTĪBA**
	1. Izpildītājs apņemas nodrošināt Pakalpojuma izpildi atbilstoši Līgumam un Pušu pilnvaroto personu saskaņotajiem Darbu aktiem.
	2. Izpildītājs nodrošina, ka speciālisti, kuri Līguma izpildes laikā veic Pakalpojumus, ir speciāli apmācīti.
	3. Izpildītājs pieņem Iekārtu Rīgā, Vestienas ielā 35 Pasūtītāja darba laikā (pirmdiena – līdz ceturtdiena no plkst. 07:30-16:30, piektdienās no plkst. 7:30 – 14:00) vai citā Pasūtītāja pilnvarotās personas norādītā vietā Rīgā Darbu veikšanai ne vēlāk kā nākamās darba dienas laikā no attiecīgā pieteikuma saņemšanas brīža. Par Iekārtas pieņemšanu tiek sagatavota preču un pakalpojumu realizācijas pavadzīme.
	4. 1 (vienas) darba dienas laikā pēc attiecīgās Iekārtas pieņemšanas Pakalpojuma sniegšanai Izpildītāja pilnvarotā persona nosūta Pasūtītāja pilnvarotajai personai pa e-pastu Pakalpojuma tāmi, kurā norāda remonta darbu nosaukumus un remonta izpildes termiņu dienās. Tāme tiek sagatavota, pamatojoties uz finanšu piedāvājumā minētajiem izcenojumiem.
	5. Pasūtītāja pilnvarotā persona 1 (vienas) darba dienas laikā izskata Izpildītāja iesniegto Pakalpojuma tāmi un nosūta Izpildītāja pilnvarotajai personai uz elektroniskā pasta adresi:
		1. Pakalpojuma tāmes saskaņojumu;
		2. Pakalpojuma tāmes noraidījumu, norādot noraidījuma iemeslu.
	6. Izpildītājs apņemas uzsākt Iekārtu remonta izpildi tikai pēc tam, kad ar Pasūtītāja pilnvaroto personu ir saskaņots remonta apjoms, tā izmaksas un termiņi atbilstoši Darbu aktam.
	7. Pasūtītāja pilnvarotā persona, pieņemot Iekārtu remontdarbus, paraksta Izpildītāja iesniegto remonta izpildi apliecinošo dokumentu (Darbu aktu).
	8. Ja Pakalpojums ir veikts nekvalitatīvi, vai tā izpildei nepieciešamo materiālu vai rezerves daļu piegāde veikta nekvalitatīvi, materiāli vai rezerves daļas ir nekvalitatīvi vai nefunkcionējoši, Pasūtītāja pilnvarotā persona neparaksta Pakalpojuma izpildi apliecinošo dokumentu (Darba aktu), un 5 (piecu) darba dienu laikā sagatavo un nosūta pretenziju uz Izpildītāja pilnvarotās personas e-pasta adresi, kurā norāda konstatētos defektus vai citas neatbilstības Līguma vai normatīvo aktu noteikumiem.
	9. Izpildītājs par saviem līdzekļiem novērš Pasūtītāja pilnvarotās personas pretenzijā norādītos trūkumus un atkārtoti nodrošina Pakalpojuma izpildi.
	10. Ja Pušu pilnvaroto personu saskaņotajā termiņā iekārtu remontu objektīvu iemeslu dēļ veikt nav iespējams, Pušu pilnvarotās personas vienojas par izpildes termiņa pagarināšanu.
	11. Pasūtītāja pienākums ir informēt Izpildītāju par darba vides riskiem, nosūtot informāciju uz Līgumā norādītā Izpildītāja pilnvarotās personas e-pasta adresi.
	12. Izpildītāja pienākums ir uzņemties visu atbildību par Līguma izpildē iesaistīto personu instruktāžu un apmācību darba aizsardzības jomā pirms Līguma izpildes uzsākšanas un visā laika posmā, kad šīs personas tiek nodarbinātas Pasūtītāja teritorijā Līguma izpildes ietvaros.
4. **PUŠU SAISTĪBAS**
	1. Pasūtītājs apņemas:
		1. veikt Līguma summas samaksu atbilstoši Līguma 2.punktā noteiktajai kārtībai;
		2. pieteikt bojājumus un/vai problēmas Līguma 1.pielikumā noteiktajā kārtībā;
	2. Izpildītājs apņemas:
		1. uzsākt pakalpojumus atbilstoši Līguma un tā pielikumu noteikumiem nekavējoties no Līguma spēkā stāšanās brīža;
		2. nodrošināt savlaicīgus un kvalitatīvus pakalpojumus saskaņā ar Līguma noteikumiem bez papildu maksas un ar saviem spēkiem.
	3. Ja Izpildītājs pārkāpj Līguma 1.pielikumā noteikto reakcijas laiku, tad Izpildītājs maksā līgumsodu EUR 5.00 (pieci euro un 00 centi) Pasūtītājam par katru kavēšanas stundu, bet ne vairāk kā 10% no Līguma summas.
	4. Ja Izpildītājs nenodrošina Pakalpojuma pārņemšanu saskaņā ar Tehniskās specifikācijas 8.9.punktu, nodrošinot Pakalpojuma nepārtrauktību, Pasūtītājam ir tiesības piemērot Izpildītājam līgumsodu EUR 1000,00 (viens tūkstotis euro, 0 centi) apmērā.
	5. Par Pakalpojuma nesniegšanu Līgumā noteiktajā termiņā, Pasūtītājam ir tiesības prasīt no Izpildītāja līgumsodu 0,1% apmērā no kavētās Pakalpojuma daļas summas par katru nokavēto dienu.
	6. Ja Izpildītājs nepamatoti atsakās veikt ar Sistēmas pieejamības nodrošināšanu saistītas darbības vai neievēro tās nodrošināšanas termiņus, kā tas ir noteikts Līguma 3.punktā, tad Izpildītās maksā Pasūtītājam fiksētu līgumsodu EUR 100.00 (viens simts euro un 00 centi) par katru nokavēto dienu. Līgumsods netiek aprēķināts, ja kavējums noticis Pasūtītāja vainas dēļ.
	7. Ja Pasūtītājs neievēro apmaksas termiņu, tad Pasūtītājs maksā Izpildītājam līgumsodu 0,1% apmērā no maksājamās summas par katru nokavēto dienu, bet ne vairāk kā 10% no laikā nesamaksātās summas. Līgumsods netiek aprēķināts, ja rēķina apmaksas kavējums noticis rēķina nesavlaicīgas iesniegšanas dēļ.
	8. Strīdu gadījumā, Pusēm ir tiesības pieaicināt neatkarīgos ekspertus un/vai pasūtīt nepieciešamās ekspertīzes, lai noteiktu Izpildītāja saistību izpildes kvalitāti. Ja ekspertīzes laikā nav atklātas neatbilstības, ekspertīzes izmaksas sedz Puse, kas to ir pasūtījusi, pretējā gadījumā ekspertīzes izmaksas sedz Puse, kuras vaina ar šo dokumentāli apstiprināto ekspertīzi ir pierādīta.
	9. Puses vienojas, ka, neatkarīgi no līgumsoda samaksas, Puses viena otrai atlīdzina zaudējumus, kas radušies Līguma pārkāpšanas rezultātā, kā arī līgumsoda samaksa neatbrīvo Puses no savu saistību izpildes.
	10. Pasūtītājam ir tiesības ieturēt līgumsodu no Izpildītājam izmaksājamās summas.
	11. Pasūtītājam ir tiesības izbeigt Līgumu vienpusējā kārtā pirms termiņa, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	12. Pasūtītājam ir tiesības izbeigt Līgumu vienpusējā kārtā pirms termiņa, ja Izpildītājs vai Izpildītāja amatpersonas, līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenu, kas noteikta Līguma 1.2.punktā, apmērā.
	13. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	14. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā <https://www.rigassatiksme.lv/lv/par-mums/>. Gadījumā, ja Izpildītājs neievēro šos pamatprincipus, Pasūtītājs ir tiesīgs izbeigt Līgumu.
	15. Pasūtītājam ir tiesības nekavējoties vienpusēji izbeigt Līgumu, ja ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem.
	16. Pasūtītājam ir tiesības vienpusēji izbeigt Līgumu 30 (trīsdesmit) dienas iepriekš, brīdinot par to Izpildītāju. Ja Pasūtītājs izbeidz Līgumu saskaņā ar šī apakšpunkta nosacījumiem, Izpildītājam nav tiesības celt nekādas pretenzijas un/vai pieprasīt zaudējumu atlīdzināšanu saistībā ar Līguma izbeigšanu. Šādā gadījumā Pasūtītājs samaksā Izpildītājam par faktiski sniegtajiem pakalpojumiem, atbilstoši abpusēji parakstītam pieņemšanas – nodošanas aktam.
	17. Gadījumā, ja Pasūtītājam vairs nav nepieciešams saņemt Līguma 1.1.punktā minēto Pakalpojumu pilnībā vai daļā, tad Pasūtītājam ir tiesības izbeigt Līgumu vienpusējā kārtā pilnībā vai daļā. Pasūtītājs par Līguma grozīšanu vai izbeigšanu, informē Izpildītāju 30 (trīsdesmit) dienas iepriekš.
5. **GARANTIJAS SAISTĪBas**
	1. Sistēmas vai tās elementu bojājumu gadījumā Izpildītājs nodrošina tehnisko problēmu konstatēšanu un novēršanu pēc iespējas īsākā laikā, bet ne vēlāk kā Līguma 1.pielikumā noteiktajos tehnisko problēmu konstatēšanas un novēršanas laikos. Sarežģītu problēmu gadījumā, to konstatēšanas un novēršanas laiks var tikt pagarināts, Pušu pilnvarotajām personām par to atsevišķi vienojoties.
	2. Pamatojoties uz Pasūtītāja pilnvarotās personas pieprasījumu, Izpildītājs nodrošina Sistēmas funkcionalitātē un Pakalpojumos piesaistīto iekārtu remontu un tehnisko uzturēšanu Pakalpojumam nepieciešamajā apjomā.
	3. Izpildītājs nodrošina sniegtajā Pakalpojuma izpildes laikā veiktajiem Iekārtu remonta darbiem un izmantotajiem un piegādātajiem materiāliem, rezerves daļām 2 (divu) gadu garantiju.
6. **NEPĀRVARAMA VARA**
	1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
	2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
	3. Gadījumā, ja rodas nepārvaramas varas apstākļi, kas ietekmē Līguma atsevišķu daļu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
	4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
	5. Ja nepārvaramas varas apstākļi turpinās ilgāk par 2 (diviem) mēnešiem, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.
7. **LĪGUMA DARBĪBAS TERMIŅŠ**
	1. Līgums stājas spēkā ar parakstīšanas brīdi un ir spēkā līdz Pušu saistību pilnīgai izpildei. Izpildītājs sniedz šajā Līgumā atrunāto Pakalpojumu **36 (trīsdesmit sešus) mēnešus** no Līguma spēkā stāšanās brīža.
	2. Ja spēku zaudē kāds no Līguma nosacījumiem, tas neietekmē pārējo nosacījumu spēkā esamību.
	3. Līgums var tikt izbeigts par to Pusēm noslēdzot rakstisku vienošanos.
8. **KONFIDENCIALITĀTE**
	1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
9. **Datu drošība**
	1. Ja Izpildītājs Pakalpojuma sniegšanas ietvaros Pasūtītāja vārdā apstrādā datus, kas attiecas uz identificētu vai identificējamu personu ("personas dati"), Izpildītājs apstrādā tikai tādus personas datus, tostarp attiecībā uz to, ka Izpildītājs izmanto apakšuzņēmējus vai apakšapstrādātājus, kādi noteikti šajā Līgumā un pielikumos, kā citādi rakstiski pilnvarojis Pasūtītājs vai kā to pieprasa piemērojamie tiesību akti, īstenot atbilstošus tehniskos un organizatoriskos pasākumus, lai aizsargātu personas datus, nekavējoties informēt Pasūtītāju par jebkuru incidentu, kura rezultātā ir apdraudēta personas datu konfidencialitāte, integritāte vai drošība, un sadarboties ar Pasūtītāju, kā to prasa piemērojamie tiesību akti vai Pasūtītāja lūgums dokumentēt personas datus, datu subjektus un apstrādes darbības, kas saistītas ar pakalpojumiem saskaņā ar šo Līgumu.
	2. Puses apņemas nodrošināt datu apstrādi (tajā skaitā, bet neaprobežojoties ar fizisko personu personas datu apstrādi) atbilstoši Latvijas Republikas spēkā esošajiem normatīvajiem aktiem un datu apstrādes politikai, kas uzskatāma par Līguma neatņemamu sastāvdaļu un ir pievienota Līguma \_\_\_.pielikumā.
	3. Izpildītājs ir informēts, ka Pakalpojuma realizācijā ietvertie personas dati ir Pasūtītāja ierobežotas pieejamības informācija, Izpildītājs apliecina, ka ievēros Pasūtītāja noteikumus „Par informācijas pieejamības ierobežošanu”, ar kuriem Izpildītāju iepazīstina Pasūtītāja atbildīgā persona.
10. **Strīdu risināšana**
	1. Jebkuras nesaskaņas, domstarpības vai strīdus Puses risina savstarpēju pārrunu ceļā.
	2. Ja strīds pārrunās netiek atrisināts 2 (divu) mēnešu laikā, to izskata Latvijas Republikas vispārējās instances tiesā saskaņā ar Latvijas Republikas normatīvajiem aktiem.
11. **CITI LĪGUMA NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses – \_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
		2. no Izpildītāja puses – \_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Līguma 11.1.punktā norādītajiem Pušu pilnvarotajiem pārstāvjiem ir šādas tiesības:
		1. sagatavot un parakstīt pakalpojumu rēķinu;
		2. pieteikt pakalpojumu pieejamības problēmas, pieņemt un apstiprināt to atjaunošanu;
		3. risināt ar pakalpojumu kvalitāti saistītos jautājumus;
		4. pieteikt Iekārtu remonta pakalpojumus, pieņemt un parakstītu Darbu aktus par izpildi.
	3. Par Izpildītāja informēšanu par darba vides riskiem, Pasūtītājs nozīmē atbildīgo personu - \_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	4. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
	5. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	6. Kādam no Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	7. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par Līguma neatņemamu sastāvdaļu.
	8. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	9. Līguma saturs un Līguma ietvaros iegūtā informācija un dokumenti uzskatāmi par komercnoslēpumu, kuru Puses apņemas aizsargāt atbilstoši normatīvo aktu prasībām. Trešajām personām Līguma noteikumi izpaužami spēkā esošajos normatīvos aktos noteiktajos gadījumos un kārtībā.
	10. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
	11. Līgums ar pielikumiem parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejams abpusēji parakstīts Līgums elektroniskā formātā.
12. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
| Pasūtītājs: |  | Izpildītājs: |
| **RP SIA “Rīgas satiksme”**juridiskā adrese: Kleistu iela 28, Rīga LV-1067biroja adrese: Vestienas iela 35, Rīga LV-1035Vien. reģ. Nr. 40003619950Banka: AS „Citadele Banka”Kods: PARXLV22Konts: LV56PARX0006048641565 |  | Jurid. adrese: Biroja adrese: Tālr.: Vien. reģ. Nr. Banka: Konts: Kods:  |
| *\*/paraksts/* |  | *\*/paraksts/* |
|  |  |  |

 DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

\_\_\_\_\_.pielikums

**Datu apstrādes politika**

Rīgā Dokuments datums ir tā elektroniskās
parakstīšanas datums

**Rīgas pašvaldības sabiedrība ar ierobežotu atbildību „Rīgas satiksme”**, vienotais reģistrācijas Nr.40003619950, kuras vārdā saskaņā ar \_\_\_\_\_\_\_\_\_ tās \_\_\_\_\_\_\_\_\_\_\_\_\_\_\_, (turpmāk– **Pārzinis**), no vienas puses, un

 **“\_\_\_\_\_\_\_\_\_\_”**, vienotais reģistrācijas Nr. \_\_\_\_\_\_\_, kuras vārdā saskaņā ar \_\_\_\_\_\_\_\_\_\_\_\_\_\_\_\_\_\_ rīkojas \_\_\_\_\_\_\_\_\_\_\_\_\_\_\_\_\_\_\_\_, (turpmāk – Apstrādātājs), no otras puses, turpmāk tekstā - **Puses** vai katra atsevišķi - **Puse**,

* ņemot vērā to, ka **Apstrādātājs,** pamatojoties uz Pušu starpā noslēgto līgumu **par** **“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”** (turpmāk – Līgums), veic Pārziņa interesēs un uzdevumā fizisko personu datu (turpmāk – personas dati) apstrādi kā apstrādātājs Eiropas Parlamenta un padomes 2016.gada 27.aprīļa regulas 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula, turpmāk - Regula) izpratnē

vienojas par turpmāko:

1. **Priekšmets**
	1. Apstrādātājs veic Pārziņa interesēs un uzdevumā personas datu apstrādi mērķim **par** **“\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**  saskaņā ar Līguma un Līguma tehniskās specifikācijas (1.pielikum) noteikumiem.
	2. Attiecībā uz citiem no Līguma izrietošiem uzdevumiem un darbībām, kas nav minēti šā dokumenta 1.1.apakšpunktā, Puses rīkojas kā neatkarīgi pārziņi.
	3. Apstrādātājs nodrošina šādu personas datu apstrādi Līguma ietvaros:
		1. Datu subjektu veidi: Pārziņa darbinieki saskaņā ar Pārziņa politikas dokumentu “Darbinieku privātuma politika” un Pārziņa klienti saskaņā ar Pārziņa politikas dokumentu “Klientu privātuma politika”,  kuru dati ir saglabāti sistēmā). Aktuālās politikas pieejamas Pārziņa mājas lapā www.rigassatiksme.lv.
		2. Datu veidi: personas identifikācijas dati, dzīvesvietas dati, kontaktinformācija un cita veida dati atbilstoši Pārziņa politikas dokumentam “Darbinieku privātuma politika” un “Klientu privātuma politika”.
		3. Apstrādes darbību veidi: piekļuve datiem, darbs ar datiem tādā apjomā, kas nepieciešams sistēmas darbības  nodrošināšanai un kļūdu novēršanai.
		4. Datu glabāšanas un dzēšanas termiņi:
			1. no Pārziņa iegūtie personas dati tiek dzēsti 10 dienu laikā pēc līguma termiņa beigām vai 10 dienu laikā pēc tam, kad dati vairs nav nepieciešami Apstrādātājam (atkarībā no tā, kurš no apstākļiem iestājas pirmais).
			2. Līguma izpildes ietvaros dati no sistēmas netiek kopēti un netiek glabāti uz Apstrādātāja tehniskajiem resursiem.
2. **Datu apstrādes pamatnoteikumi**
	1. Apstrādātājs veic Pārziņa personas datu apstrādi tikai Līgumā noteikto saistību izpildei.
	2. Apstrādātājs veic personas datu apstrādi saskaņā ar Līgumā, šajā dokumentā un normatīvajos aktos noteiktajām prasībām, kā arī, ņemot vērā Pārziņa rakstveida norādījumus.
	3. Līguma ietvaros iegūtos personas datus Apstrādātājs glabā un apstrādā Eiropas Savienības (ES) un Eiropas Ekonomikas zonas (EEZ) teritorijā).
3. **Garantijas**
	1. Apstrādātājs apliecina, ka tā darbība attiecībā uz fizisko personu datu apstrādi pilnībā atbilst Regulas un nacionālajos normatīvajos aktos personas datu aizsardzības jomā noteiktajām prasībām attiecībā uz personas datu apstrādi un aizsardzību.
	2. Apstrādātājs ir ieviesis datu apstrādes un aizsardzības nodrošināšanai atbilstoši Regulas prasībām nepieciešamos iekšējos normatīvos aktus un procedūras, iecēlis fizisko personu datu aizsardzības speciālistu un uztur apstrāžu reģistru, ietverot tajā vismaz šādu informāciju par Pārziņa vārdā veikto datu apstrādi:
		1. Pārziņa nosaukums un kontaktinformācija, kura vārdā Apstrādātājs darbojas, un attiecīgā gadījumā pārziņa vai apstrādātāja pārstāvja un datu aizsardzības speciālista vārds un uzvārds un kontaktinformācija. Aktuālo datu aizsardzības speciālistu kontaktinformāciju Apstrādātājs pieprasa pa e-pastu: datuspecialists@rigassatiksme.lv
		2. Pārziņa vārdā veiktās apstrādes kategorijas, t.i. šī pielikuma 1.1.punktā norādītais datu apstrādes mērķis;
		3. informācija par to, ka personas dati netiek nosūtīti uz trešo valsti vai starptautisku organizāciju.
4. **Apstrādātāja pienākumi un tiesības**
	1. Apstrādātājs aizsargā no Pārziņa iegūtos personas datus pret jebkādu datu aizsardzības pārkāpumu, bet jo īpaši pret neatļautu izpaušanu, nosūtīšanu, iznīcināšanu vai to integritātes pārkāpumu.
	2. Apstrādātājs nodrošina, ka Pārziņa personas datu apstrādi veic un tiem var piekļūt tikai tie Apstrādātāja darbinieki vai pilnvarotās personas, kuras ir iesaistītas Līguma izpildē.
	3. Apstrādātājs nodrošina, ka tā personas datu apstrādē iesaistītajiem darbiniekiem un pilnvarotajām personām ir noteikts juridiski saistošs pienākums neizpaust personas datus trešajām personām gan savu darba tiesisko attiecību ar Pārzini vai pilnvarojuma laikā, gan pēc darba tiesisko attiecību vai pilnvarojuma izbeigšanās.
	4. Apstrādātājs nodrošina šā dokumenta 4.2.apakšpunktā minēto darbinieku un pilnvaroto personu uzskaiti un uzņemas visu atbildību par to darbībām, kas veiktas attiecībā uz Pārziņa personas datu apstrādi.
	5. Apstrādātājs īsteno tehniskus un organizatoriskus pasākumus attiecībā uz personas datu drošību.
	6. Apstrādātājs nodrošina, ka tā IT sistēmas spēj nodrošināt visas funkcionalitātes, kuras paredz spēkā esošie normatīvie akti attiecībā uz to drošību un īpaši attiecībā uz aizsardzību pret ārēju ielaušanos Apstrādātāja elektroniskajās informācijas sistēmās.
	7. Apstrādātājs, ņemot vērā datu apstrādes raksturu, apstrādājamo datu veidus un apjomu, datu pārkāpuma iespējamību un smagumu attiecībā uz datu subjekta tiesībām, kā arī, ņemot vērā Pārziņa tehniskās iespējas un tehnisko risinājumu izstrādes izmaksas, nodrošina:
		1. personas datu pseidonimizāciju un šifrēšanu;
		2. spēju nodrošināt apstrādes sistēmu un pakalpojumu nepārtrauktu konfidencialitāti, integritāti, pieejamību un noturību;
		3. spēju laicīgi atjaunot personas datu pieejamību un piekļuvi tiem gadījumā, ja ir noticis fizisks vai tehnisks negadījums;
		4. procesu regulārai tehnisko un organizatorisko pasākumu efektivitātes testēšanai, izvērtēšanai un novērtēšanai, lai nodrošinātu apstrādes drošību.
	8. Pārzinis, parakstot šo dokumentu, dod Apstrādātājam atļauju piesaistīt Līguma izpildei papildus datu apstrādāju šādu datu apstrādes darbību veikšanai. Ja Apstrādātājs plāno piesaistīt citus apakšapstrādātājus, vai piesaistīt papildus apakšapstrādātājus, tad pirms apakšapstrādātāja piesaistes par to informē Pārzini uz Līgumā norādīto kontaktinformācijas e-pasta adresi. Ja Pārzinis piecu darba dienu laikā no e-pasta nosūtīšanas dienas neizsaka iebildumus pret apakšapstrādātāju, uzskatāms, ka tas ir saskaņojis apakšapstrādātāju.
	9. Līdz šā dokumenta parakstīšanas datumam Apstrādātāja piesaistītie papildus apstrādātāji ir uzskatāmi par saskaņotiem ar šā dokumenta parakstīšanas dienu.
	10. Apstrādātājs papildus piesaistītajiem apstrādātājiem uzliek par pienākumu nodrošināt datu aizsardzības līmeni, kas nav zemāks par Apstrādātāja nodrošināto datu aizsardzības līmeni attiecībā uz Pārziņa datiem.
	11. Apstrādātājs Līguma darbības laikā palīdz Pārzinim nodrošināt Regulas 32.-36.pantā noteiktos pienākumus, bet iespējamu personas datu aizsardzības pārkāpumu gadījumā sniedz informāciju Pārzinim vai personas datu aizsardzības speciālistam 48 stundu laikā, ciktāl tie attiecas uz Līguma ietvaros veicamo personas datu apstrādi.
	12. Pēc Līguma termiņa beigām vai beidzoties nepieciešamībai apstrādāt personas datus kāda no Līguma izrietoša pienākuma izpildei (atkarībā no tā, kurš no apstākļiem iestājas pirmais) Apstrādātājs pēc Pārziņa pieprasījuma atgriež no Pārziņa saņemtos personas datus un/vai dzēš tos no visiem saviem tehniskajiem resursiem saskaņā ar šā dokumenta 1.3.4.apakšpunktā noteiktajiem termiņiem, kā arī iznīcina rakstveidā saglabātos personas datus un iznīcina visas kopijas, kas satur no Pārziņa saņemtos personas datus, izņemot gadījumus, kad normatīvie akti nosaka citu attiecīgo personas datu glabāšanas termiņu.
	13. Apstrādātājs nekavējoties informē Pārzini, ja, viņaprāt, kāds Pārziņa norādījums pārkāpj Regulu, citos Eiropas Savienības vai nacionālajos normatīvajos aktos noteiktos personas datu aizsardzības noteikumus, kā arī par jebkādām izmaiņām piemērojamajos normatīvos aktos, kas var ietekmēt Apstrādātāja tiesības veikt Līgumā noteikto pienākumu izpildi un attiecīgo personas datu apstrādi.
	14. Apstrādātājs informē Pārzini par jebkuru datu subjekta pieprasījumu attiecībā uz tā personas datiem un, ciktāl tas ir iespējams, ņemot vērā apstrādes būtību, palīdz Pārzinim ar atbilstīgiem tehniskiem un organizatoriskiem pasākumiem nodrošināt Regulā noteikto datu subjekta tiesību īstenošanu, bet pastāvīgi neatbild uz datu subjektu pieprasījumiem.
	15. Apstrādātājs nekavējoties informē Pārzini par jebkuru uzraudzības iestādes vai tiesību aizsardzības iestādes pieprasījumu saistībā ar Līguma ietvaros veikto personas datu apstrādi, kā arī par gadījumiem, kad uzraugošās valsts institūcijas attiecībā uz Līgumā paredzēto personas datu apstrādi uzsāk vai plāno uzsākt pārbaudi Apstrādātāja teritorijā, telpās un/vai informācijas sistēmās, izņemot, ja šādu informēšanu aizliedz Apstrādātājam saistoši normatīvie akti vai valsts pārvaldes iestāžu lēmumi.
	16. Apstrādātājs dod atļauju iepriekš saskaņotā laikā nodrošināt Pārzinim iespēju veikt Apstrādātāja datu apstrādes auditu, ciktāl tas saistīts ar Līguma ietvaros veikto datu apstrādi. Minētais audits tiek veikts par Pārziņa līdzekļiem.
5. **Pārziņa pienākumi un tiesības**
	1. Pārzinis atbild par Līgumā paredzētās personas datu apstrādes tiesisko pamatu.
	2. Pārzinis Līguma izpildes laikā sniedz visu nepieciešamo informāciju Apstrādātājam, kas ir nepieciešama, lai nodrošinātu Līgumam, normatīvajiem aktiem un Pārziņa norādījumiem un prasībām atbilstošu personas datu apstrādes un aizsardzības procesu.
	3. Pārzinis Regulas piemērošanas laikā īsteno atbilstošus tehniskus un organizatoriskus pasākumus, lai nodrošinātu apstrādājamo personas datu drošību un nodrošinātu, ka pēc noklusējuma tiek apstrādāti tikai tādi personas dati, kas ir nepieciešami katram konkrētajam apstrādes nolūkam.
6. **Sadarbība un atbildība**
	1. Apstrādātājs sadarbojas ar Pārzini un/vai uzraudzības iestādi saistībā ar datu incidentu izmeklēšanu un novēršanu,
	2. Puses vienojas, ka datu subjektu un iestāžu prasījumus Puses primāri nodod viena otrai risināšanā atbilstoši pienākumiem, kas Pusēm izriet no Līguma, šā dokumenta, spēkā esošajiem normatīvajiem aktiem vai Pārziņa likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un/otrai Pusei.
	3. Apstrādātājs atbild par Apstrādātāja Līgumā, šajā dokumentā, spēkā esošajos normatīvajos aktos vai Pārziņa likumīgajās norādēs noteikto pienākumu neatbilstošu īstenošanu vai pārkāpumu, vai apstrādi, kas pārsniedz šajos dokumentos noteikto personas datu apstrādes apjomu un pilnvarojumu.
7. **Citi noteikumi**
	1. Normatīvo aktu grozījumu gadījumā Puses sadarbojas, lai papildinātu un/vai grozītu šo dokumentu, nosakot tajā Pušu saistības atbilstoši spēkā esošajam regulējumam, Līgumā un šajā dokumentā noteiktajai Pušu atbildību sadalījuma būtībai.
	2. Puses neatbild par saistību neizpildi, ja tās iemesls ir nepārvaramas varas apstākļi.
	3. Šis pielikums ir neatņemama Līguma sastāvdaļa un ir spēkā visā laika periodā, kamēr Apstrādātājs veic Pārziņa personu datu apstrādi un laika periodā pēc tās pabeigšanas, kamēr var tikt celti jebkādi prasījumi par saskaņā ar šajā pielikumā veikto personu datu apstrādi.
1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)